สวัสดีครับคุณขอคำปรึกษาเรื่องการตรวจ hiv หน่อยนะครับ เนื่่องด้วยไปมีความเสี่ยงกับผู้หญิงที่พึ่งได้รู้จัก โดยมีเพศสัมพันธ์แบบไม่ได้ป้องกัน หลังเสี่ยง 3 วัน มีอาการคันและ ผื่นขึ้นตามตัว 2 สัปดาห์ต่อมา จึงไปตรวจ hiv และ cbc ผล hiv เป็นลบ (แต่มีผล cbc ระบุว่าเม็ดเลือดขาวสูงกว่าปกติค่าอยู่ที่ 13.4) และ 3 เดือน ต่อมาผมได้ไปตรวจ hiv, ไวรัสตับ บี - ซี, ซิฟิลิส ที่ รพ.รัฐ ผลที่ตรวจออกมาเป็นปกติ ล่าสุดผมไปตรวจที่ 6 เดือน กว่าๆ ที่คลีนิกแล็ปตรวจเลือด ผลก็เป็นลบ ด้วยน้ำยารุ่นที่ 3 ถามทราบว่า ผมควรปกติเคสได้ยังครับ ปัจจุบันผม มีก้อนเล็กๆกลมๆ ใต้ขากรรไกร มีอาการคัดจมูก และตุ่มแดงยุงกัดทั่วร่างกาย แต่ไม่ได้ไปหาเนื่องจากสถานการณ์ Co-vid 19 รบกวน คุณ วินิจฉัย ด้วยครับ
สวัสดีค่ะ การตรวจยืนยันการติดเชื้อ hiv มีหลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงจากที่กล่าวมา หากตวจหลังมีความเสี่ยงที่ 3 และ 6 เดือนให้ผลลบ ก็แสดงว่าน่าจะไม่ได้มีเชื้อ HIV จริงๆ ไม่ว่าจะใช้วิธีการตรวจแบบใดการมีก้อนเล็กๆกลมๆ ใต้ขากรรไกร มีอาการคัดจมูก และตุ่มแดงยุงกัดทั่วร่างกายดังกล่าวมา ไม่ใช่อาการที่จำเพาะเจาะจงต่อการติดเชื้อ HIV การจะทราบว่าเป็นโรคหรือไม่ ยืนยันได้จากการตรวจเลือดค่ะ